उदयपुर। बर्थ डे पार्टी में केक पर लगाए जाने वाले फायर कैंडल फटने से सात साल की बच्ची झुलस गई। गनीमत रही कि उसकी आंख बच गई। शहर के एक रिसोर्ट में शुक्रवार शाम बर्थ डे पार्टी थी। केक पर फायर कैंडल लगाया गया था। जैसे ही इसे जलाया गया, कैंडल फट गया।
इससे सात साल की नंदिता खटोड़ का गला जल गया। चिंगारी बच्ची की आंख के नीचे भी लगी। इस अप्रत्याशित घटना से नंदिता जमीन पर गिर गई और बर्थ डे सेलिब्रेशन का उल्लास थम गया। यह सब देख रहे बच्चे भी सहम गए। परिजन नंदिता को तुरंत प्राइवेट हॉस्पिटल लेकर गए, जहां इलाज किया गया।
खतरनाक हो सकते हैं कैंडल
पार्टियों में केक पर लगाने के लिए ऐसे कैंडल की मांग इन दिनों बढ़ी है। शहर की बेकरियों पर रोज ५क्क् के आसपास कैंडल बिक रहे हैं। जानकारों का कहना है कि इन कैंडल के फटने की आशंका से इनकार नहीं किया जा सकता। इनमें भले ही बारूद कम होता है, लेकिन अनुपात सही नहीं होने से घटना हो सकती है।
hin_Deva hin_Deva hin_Deva hin_Deva